Gatskuurhond – toortsie.com
Maart 30, 2017 Maart 31, 2017 ~ Toortsie
My hond is nog altyd anders hanteer as die ander plaashonde. Waar hulle heeldag agterop bakkies rondry, bly my hond by die huis. Sy word nie eers geleer van die lekker van bakkiery nie. Haar werk is om my op te pas.
Op die plaas was dit altyd maklik om ‘n hond aan te hou. Sy het haar blyplek en is veilig en gelukkig. Ry ons rond of gaan met vakansie, is daar personeel wat haar versorg.
Nou het plaashond dorpshond geword. Slaap ons ‘n aand uit en sy moet alleen by die huis bly, veroorsaak sy chaos. Sy verlang haar dood, aktiveer die alarm en hou die alarmmense heelnag besig.
So daar moet ‘n oplossing kom!
As ons pendel, is dit maklik. Sy ry maar saam, loop al agter my aan tot dit op my SENUWEES WERK!
Omdat sy nooit geleer is om saam te ry nie, het sy ook nooit daarvan gehou wanneer dit wel die een keer gebeur nie. Sy sit op ‘n hopie, die skouers hang, sy kry koud.
Nou die dag moes ek haar met groot gesukkel agterin die kar laai om veearts toe te neem.
Maar nou het sy RY agtergekom. Want dis óf ry, óf bly. Sy verskaf ons eindelose genot, want sien sy daar word gery en die noi gaan saam, klim sy in, waar daar ook ‘n plekkie is.
Nou die dag het sy gesien hier word gepak, maar die bakkie se klap is nog nie gesak vir haar nie. Ag, toe sien sy daar is ‘n deur oop en wurm haarself toe maar solank in die beskikbare gaatjie in … 😁
Ag, my liewe woef!
Posted in Dorpslewe, soos gesien deur 'n plaasjapie, Lawwighede; Tong-innie-kies
‹ PreviousMy rooi helikopter
Next ›Die storie van die Masaibul
17 thoughts on “Gatskuurhond”
Maart 30, 2017 om 9:07 vm
Ag moedertjie maar dis so oulik 😁 niks gaan haar daar uitkry nie.
Maart 30, 2017 om 9:14 vm
Dis die probleeeeem! 😁
Maart 30, 2017 om 9:18 vm
Ek moes nou gou by die een plek ‘n klomp kantoorgoed kom haal. Toe sy sien hier word ingepak, het sy maar besluit om in die warm son agterop die bakkie te wag. Netnou bly sy agter.
So oulik Toortsie! Hulle is darem so getrou en verlang so baie as mens vir ‘n rukkie weg is…en vra so min. 🙂
Maart 30, 2017 om 9:19 vm
Slim hond. Sy maak maar net seker sy word nie agtergelaat nie
Maart 30, 2017 om 9:38 vm
Maart 30, 2017 om 9:52 vm
Ag dis dierbaar. Sou graag wou hoor wat sy te sê het van die dorpslewe.
Maart 30, 2017 om 10:17 vm
Begin nou gewoond raak, maar kry swaar as ek wegry. Sy hou van gaan stap en al die ander honde te sien.
Maart 30, 2017 om 11:16 vm
Dorpslewe is by vêr nie plaaslewe nie 😦
Maart 30, 2017 om 11:09 vm
Aaaawwww!! Haar werk was dan mos om jou op te pas. So, as ma gatskuur, want anders sal sy doen? Sy is afterall dan mos jou spreekwoordelike ‘stert’ 🙂
Maart 30, 2017 om 12:11 nm
En dan doen sy dit erg! 😁
Maart 30, 2017 om 1:40 nm
Terwyl ek lees, is my prentjie van ñ klein skoothondjie. Wel, ek gaan nou eers weer moet oorlees, want hierdie verander dinge…Sy het defnitief haar eie ‘plek’ nodig.☺ Dis ñ dierbare storie, Toortsie.
Maart 30, 2017 om 5:27 nm
Ja sy kan nie sommer op enige plekkie inpas nie! 😁
Maart 30, 2017 om 5:55 nm
Maart 30, 2017 om 7:22 nm
hehehehe … ag dis mos maar ‘n hondelewe
Maart 30, 2017 om 8:23 nm
Maart 31, 2017 om 8:20 nm
Hie-hie, ons ken daardie storie 😉
564 675 ste persoon wat hier inloer! Baie dankie en welkom! Hoop jy loer weer in.